open-index/open-wikipedia-markdown huggingface dataset:
Anders Øvergaard

**Anders Øvergaard** (født 1988) er en norsk filmregissør som startet å lage film i en alder av tolv, da han fikk låne farens Hi8-kamera. Under sitt studie i medier og kommunikasjon på videregående skole utviklet han sitt eget steadycam. Øvergaard startet sitt eget firma og produserte og solgte steadycams i både Norge, Danmark, Sverige og Storbritannia. Før Øvergaard var blitt 20 år, hadde han lagd sin første mini-serie med navnet *Fortapt* og solgt over 70 steadycams.

Da Øvergaard var 20, studerte han regi på Nordland Kunst- og Filmfagskole i Lofoten og tok eksamen med science fiction-kortfilmen *Kontakt*, som vant prisen «Best Student Sci-Fi Short» på The International Horror & Sci-Fi Film Festival i Scottsdale, Arizona.

Anders Øvergaard debuterte som spillefilmregissør med familiefilmen *Til siste hinder*, som hadde premiere august 2011. Filmen ble kåret til beste barnefilm under Amandaprisutdelingen 2012 og mottok prisen for Beste barnefilm under Stockholm Filmfestival Junior 2012 og Prize Of The Children's Jury under Nordic Filmdays i Lübeck 2011.

Øvergaard mottok også prisen Best Direction Award i Harald Zwarts kortfilmkonkurranse under «The Gathering» 2012 med kortfilmen *A Silhouette Story.*

## Referanser


## Eksterne lenker
*
Daffy

***Daffy*** var et internasjonalt tegneserietidsskrift som kom ut i norsk utgave fra 1958 til 1969. Bladets navn var hentet fra tegnefilm- og tegneseriefiguren Daffy Duck. I bladets tegneserier møtte man i tillegg til Daffy kjente figurer som Bippe Stankelbein, Elmer Midd, Pelle Pigg, Snurre Sprett, Pip og Sylvester.

*Daffy* var et av flere tegneserieblader som ble lansert med suksess på 1950-tallet, da Norge hadde lagt krigstidens papirrasjonering og vareknapphet bak seg, og mange etter hvert fikk anledning til å bruke penger på denne typen underholdningsblader. Tidlig på 1960-tallet kom *Daffy* ukentlig, og ble solgt for én krone i løssalg. 

Bak figuren og bladet Daffy sto amerikanske Warner Bros. Den norske versjon ble utgitt av Allers Familie-Journal. Elsa Kjelland-Mørdre var norsk redaktør. I tillegg til tegneseriene kunne den norske versjonen ofte by på konkurranser, pennevennspalte, kryssord og samlebilder av datidens filmstjerner.

## Se også
*Liste over tegneserieblader utgitt i Norge
Trygve Helgaker

**Trygve Ulf Helgaker** (født 11. august 1953 i Porsgrunn) er en norsk kjemiker. Han er professor ved Senter for teoretisk og beregningsbasert kjemi ved Universitetet i Oslo. Han har særlig forsket på elektronstrukturteori, kvantekjemi, molekyldynamikk, molekylstruktur og teoretisk kjemi. 

Helgaker tok forsvarets russiskkurs fra 1972 til 1974. Han tok cand.mag. ved Universitetet i Oslo og Universitetet i Leningrad. Han fullførte hovedfag (cand.scient.) i 1980 med Arne Haaland som veileder. I 1986 disputerte han for doktorgraden i ved Universitetet i Oslo på en avhandling om kvantekjemi Fra 1985 til 1992 var han førsteamanuensis i kjemi. Han ble professor i 1993. Siden 2007 har han vært leder for senteret for fremragende forskning *Centre for Theoretical and Computational Chemistry* (CTCC) sammen med Kenneth Ruud. Helgaker har publisert over 250 vitenskapelige artikler.

## Priser og utmerkelser
* 1985 Fridtjof Nansens belønning for yngre forskere
* 2004 Innvalgt i Det Norske Videnskaps-Akademi
* 2006 Forskningsprisen ved Universitetet i Oslo 
* 2007 Norsk Kjemisk Selskaps Guldberg-Waage-medalje  
* 2011 Norges forskningsråds pris for fremragende forskning  
* 2019 Fridtjof Nansens belønning for fremragende forskning

## Referanser

## Eksterne lenker

* CV
Peng Chong

**Peng Chong** (kinesisk: 彭冲; født i mars 1915 i Zhangzhou i provinsen Fujian i Kina, død 18. oktober 2010) var en kinesisk kommunistisk toppolitiker. Han var medlem av det kinesiske kommunistiske partis sentralkomite (1969–87) og dets politbyrå (1977–82) og var generalsekretær for Den nasjonale folkekongressen (1988–92). Under kulturrevolusjonen ble han utsatt for forfølgelse.

## Referanser


## Eksterne lenker
*
Hervé Morin

**Hervé Morin** (født 17. august 1961 i Pont-Audemer i Eure) er en fransk politiker som leder sentrumhøyrepartiet Nouveau centre, og som var fransk forsvarsminister fra 2007 til 2010. 

## Referanser


## Eksterne lenker
*
Flytende røyk

**Flytende røyk** er en substans fremstilt ved at røyk passerer gjennom en tube fra et forbrenningskammer – fylt med trebiter eller sagflis – til en kondensator. I kondensatoren avkjøles røyken og danner en væske ved hjelp av tilførsel av vann.

Flytende røyk brukes både som matkonservering og smakstilsetning. Som smakstilsetning gir flytende røyk en smak av røyking. Flytende røyk brukes ofte i behandlingen av bacon og pølser, og som smakstilsetning på tofu. Det kan også anvendes i marinader.
Union Internationale Motonautique

**Union Internationale Motonautique** (**UIM**) er det internasjonale idrettsforbundet for båtsport, anerkjent av Den internasjonale olympiske komité og tilsluttet Association of IOC Recognised International Sports Federations og SportAccord.

UIM ble stiftet i Brussel i 1922 som Union Internationale du Yachting Automobile. Forbundet har i dag 52 nasjonale medlemsforbund. Hovedkontoret ligger i Monaco.

Forbundets formål er å fremme båtsporten og representere sporten på den internasjonale arena. UIM er båtsportens øverste internasjonale organ, og fastsetter felles regler og forskrifter, og håndhever dopingreglene.

## Referanser


## Eksterne lenker
*
Amsterdam (cocktail)

**Amsterdam** er en genever-basert cocktail.

Den er av typen «pre-dinner» (ment å drikkes før middag), og serveres i høye cocktailglass (også kjent som martiniglass).

Moderne oppskrifter på Amsterdam-cocktailen er gjerne basert på den reviderte 1972-utgaven av Victor J. Bergeron (1902&ndash;1984) sin *Trader Vic's Bartender's Guide*. Cocktailoppskriften finnes nevnt i den opprinnelige 1947-utgaven av samme bok, uten at denne oppgir noen videre opprinnelse for Amsterdam-cocktailen.

## Innhold og mengde

* 2 deler Genever (eventuelt gin)
* 1 del Cointreau eller annen appelsinlikør
* 1 del nypresset appelsinjuice
* 3 dash med orange bitters

## Referanser
Hvalstriden

**Hvalstriden** var en strid mellom norske fiskere på den ene siden og norske hvalfangere og marinbiologer på den andre siden, om hvorvidt hvalfangst var skadelig for sesongfisket langs kysten av Norge. Striden foregikk på slutten av 1800-tallet og de første årene på 1900-tallet, og endte med at hvalfangst ble forbudt langs kysten av Norge i 1903.

Bakgrunnen for hvalstriden var Svend Foyns oppfinnelse av granatharpunen i 1864. Oppfinnelsen åpnet for hvalfangst i stor skala. I første omgang ble hvalfangsten lagt til kysten av Finnmark. Mange fiskere var imidlertid skeptiske til denne hvalfangsten, fordi de trodde at hvalen drev fisken inn til land i fiskesesongen. Dersom det ble færre hval, mente de at det ville bli mindre fisk enn før.

Teorien om hvalens innvirkning på fisket ble forkastet av marinbiologen Georg Ossian Sars, som på 1870-tallet gjennomførte vitenskapelige undersøkelser av fiskeriet langs norskekysten på oppdrag fra Indredepartementet. Han støttet likevel et delvis forbud mot hvalfangst, men av andre årsaker. Fiskernes krav fikk støtte på politisk hold, og resultatet ble at hvalen ble delvis fredet langs kysten av Norge fra 1880 («Lov angaaende Fredning af Hval ved Finmarkens Kyst»). Hvalfangsten ved Finnmark tiltok likevel i omfang.

I 1899 undersøkte Johan Hjort sammenhengen mellom hvalfangst og fiske på nytt, og la fram resultatene i *Fiskeri og Hvalfangst i det nordlige Norge* (1902). Heller ikke han kunne finne noen sammenheng. I årene 1901–1903 bragte imidlertid det dårlige fisket i disse årene hvalspørsmålet tilbake i brennpunktet. Det ble drevet aktiv agitasjon mot hvalfangsten, under ledelse av den radikale presten Alfred Eriksen, stortingsmann for Arbeiderpartiet. Hvalfangstmotstanden kulminerte i Mehamn-opprøret i juni 1903, der hvalfangststasjonen i Mehamn ble rasert. I desember samme år ble det innført forbud mot hvalfangst langs kysten av Norge.

## Litteratur
* Nils Roll-Hansen: «Myten om elfenbenstårnet», i *[[Nytt Norsk Tidsskrift]]* 1/1985.
* *Retten til fiske i havet utenfor Finnmark*, NOU 2008:5
Formel 1-sesongen 1960

**Formel 1-sesongen 1960** var den ellevte sesongen av FIAs Formel 1-verdensmesterskap. Sesongen startet 7. februar 1960 og ble avsluttet 20. november etter ti løp. Jack Brabham vant førermesterskapet, mens konstruktørmesterskapet gikk til Cooper-Climax. Begge mesterskapene ble dermed vunnet av de regjerende mestrene.

## Oppsummering av sesongen
1960 var det siste året med 2,5-liters motorer, og Lotus, Porsche og BRM stilte alle med bakmonterte motorer. Konstruktørene med frontmotorer, som Lance Reventlows Scarab og Aston Martin, ble utklasset, og også Ferrari slet med sin utdaterte Dino 246. Jack Brabham og Cooper vant fem løp på rad, mens Stirling Moss i Rob Walker Lotus vant i Monaco og også i årets siste løp i USA. Cooper vant også i åpningsløpet i Argentina, mens Ferraris Phil Hill vant Italias Grand Prix, som ble boikottet av de britiske konstruktørene ettersom italienerne brukte den doserte delen av Monza-banen, som britene anså å være for farlig. Dette var siste gang et Formel 1-løp ble vunnet av en bil med frontmontert motor.

Poengsystemet ble også endret, og poenget for raskeste runde ble fjernet og det ble gitt ett poeng for sjetteplass. De seks beste resultatene ble regnet med i mesterskapene, en økning fra fem året før.

Dette var også siste gang Indianapolis 500 ble regnet med i førermesterskapet.

### Løpskalender og resultatsammendrag

## Konstruktører og førere
Følgende konstruktører og førere konkurrerte i Formel 1-verdensmesterskapet i 1960. Lista omfatter ikke de som bare deltok i Indianapolis 500. 

## Sluttresultater 1960
### Førermesterskapet
Poeng ble gitt til de første seks plassene med henholdsvis 8, 6, 4, 3, 2 og 1 poeng. Kun de seks beste av de ti løpene ble regnet med i sammendraget i verdensmesterskapet. I tabellen er tallene uten parentes poengene som ble regnet med i mesterskapet, mens tall i parentes er alle poengene.

**Noter til tabellen:**
*  - Posisjon delt mellom flere førere av samme bil – ingen poeng gitt

### Konstruktørmesterskapet
Som for førermesterskapet ble det i konstruktørmesterskapet gitt poeng til de første seks plassene med henholdsvis 8, 6, 4, 3, 2 og 1 poeng. En konstruktør fikk imidlertid bare poeng for sin høyest plasserte bil. Kun de seks beste av løpene ble regnet med i sammendraget i verdensmesterskapet. **Fet skrift** i tabellen angir plasseringer som ble regnet med i mesterskapet. Poengsum uten parentes er mesterskapspoeng; nummer i parentes alle poengene.

## Resultater fra løp utenom verdensmesterskapet
Øvrige Formel 1-løp i 1960, som ikke inngikk i verdensmesterskapet.

## Referanser


## Eksterne lenker
*
Frank Dikötter

**Frank Dikötter** (født 1961 i Stein i Nederland, valgt kinesisk navn 馮客; pinyin: *Féng Kè*) er en nederlandsk historiker og sinolog. Han er mest kjent for verket *[[Mao's Great Famine]]* om «det store spranget» og den store kinesiske hungersnøden mot slutten av 1940-årene. 

Dikötter studerte historievitenskap og russisk ved Universitetet i Genève. Deretter tilbragte han to år i Folkerepublikken Kina. I 1990 tok han doktorgraden ved SOAS i London i historievitenskap. Deretter forsket han videre der, og ble forsker i 2002.

Dikötter underviser ved University of Hong Kong og ved School of Oriental and African Studies ved University of London.

## Verker
* 1992: *The Discourse of Race in Modern China*
* 1995: *Sex, Culture and Modernity in China: Medical Science and the Construction of Sexual Identities in the Early Republican Period*
* 1998: *Imperfect Conceptions: Medical Knowledge, Birth Defects and Eugenics in China*
* 2002: *Crime, Punishment and the Prison in Modern China*
* 2003: *'Patient Zero': China and the Myth of the Opium Plague*
* 2004: *Narcotic Culture: A History of Drugs in China*
* 2007: *Exotic Commodities: Modern Objects and Everyday Life in China*
* 2008: *The Age of Openness: China Before Mao*
* 2010: *Mao's Great Famine: The History of China's Most Devastating Catastrophe, 1958–62*
* 2013: *The Tragedy of Liberation: A History of the Chinese Revolution 1945-1957*
* 2016: *The Cultural Revolution: A People's History 1962-1976*

## Utmerkelser
* 2011: Samuel Johnson Prize for *Mao's Great Famine*

## Referanser


## Eksterne lenker
* Professor Dikötters facebookside
* Professor Dikötter beskrevet hos HKU Department of History
* Professor Dikötter beskrevet hos SOAS
Terhi

**Terhi** er en båtprodusent fra Finland. De produserer åpne fritidsbåter laget av ABS-plast.

## Eksterne lenker
*
Robotbok

Ei **robotbok** er ei bok som er laget automatisk ved at man har samlet et antall artikler fra fritt tilgjengelige kilder som for eksempel Wikipedia eller Prosjekt Runeberg og gitt dem ut som bok. Benevnelsen *[[robot]]* kommer av at det er relativt enkelt å automatisere innsamlingen av kildematerialet. Robotbøker selges vanligvis gjennom nettbokhandler, der det er vanskeligere å oppdage hvilket innhold bøkene har, men også enkelte tradisjonelle bokhandler selger slike bøker.

## Kilder
*Kulturum: Architectural Plan – en robotbok (13. april 2011, besøkt 20. september 2012)
*Se også: Robotboka – enda mer kaos på bokmarkedet (1. september 2012, besøkt 20. september 2012)
*NRK: Pass deg for robotbøker (19. september 2012, besøkt 20. september 2012)
Arnljot Elgsæter

**Arnljot Elgsæter** (født 19. mars 1944 i Kistrand i Finnmark) er en norsk professor emeritus som var fast ansatt ved Institutt for fysikk ved NTH/NTNU fra 1974 til 2009. Han er sivilingeniør i teknisk fysikk fra NTH i 1969, og Ph.D. i biofysikk fra University of California, Berkeley, USA, i 1974.

## Referanser


## Eksterne lenker
* Google scholar
Tracy (sang)

**«Tracy»** er en amerikansk sang, skrevet av Paul Vance og Lee Pockriss.

I 1969 slo Vance seg sammen med Ron Dante, etter at sistnevnte hadde gått med på å spille en demo av «Tracy». Dante bidro med alle stemmene på innspillingen, både ledevokalen og backingvokalene, og singlen ble utgitt under navnet The Cuff Links.

Dens suksess tilskyndet Vance med å bringe Dante tilbake til platestudio for å spille inn et helt album, og LP-platen (også med tittelen *Tracy*) ble utgitt i all hast for å trekke fordeler av singlens popularitet. Vance var produsent. Pockriss og Vance skrev alle sangene.

## Norsk versjon
Boye og Andersen har skrevet en norsk tekst. Den norske tittelen er også «Tracy».

### Innspilling
*Finsen. Utgitt på singlen Columbia GN&nbsp;1841 i 1970.

## Listeplasseringer
Versjonen til The Cuff Links lå på en femteplass på Billboard Easy Listening-listen og en niendeplass på Billboard Hot 100-listen i 1969.
GlobalConnect

**GlobalConnect**, tidligere **Broadnet AS**, er et teknologi- og telekommunikasjonsselskap i Nord-Europa. 

Konsernet leverer løsninger basert på fibernettverk og datasenter i Danmark, Norge, Sverige, Finland og det nordlige Tyskland til private og bedrifter. 

Tidligere Broadnet AS ble opprettet i 2012, da Ventelo Networks datakomvirksomhet ble skilt ut og døpt om til Broadnet AS. Samtidig ble Broadnet Norge en del av det nye selskapet. I 2019 skiftet selskapet navn fra Broadnet til GlobalConnect.

I juli 2025 ble det kjent at det var inngått en avtale om at Telenor kjøper GlobalConnects fibervirksomhet for privatmarkedet i Norge for seks milliarder kroner. Oppkjøpet omfatter fiberinfrastrukturen og omtrent 140 000 fiberkunder.

## Referanser


## Eksterne lenker
*
Teknikmagasinet

**Teknikmagasinet** er en svensk detaljhandelkjede. Den har hatt virksomhet i Norge siden 2005.

Selskapet ble grunnlagt av Bengt-Åke Printz, Urban Printz og Jannis Östlund i 1989, med den første butikken i Skärholmen Centrum i Stockholm. Kjeden hadde per januar 2020 over 130 butikker i Sverige, Norge og Finland.

Sortimentet omfatter cirka  produkter i produktkategorier som lyd og bilde, mobiltelefoni, kroppspleie og datatilbehør. Alle produkter er samlet i en cirka 360-siders produktkatalog som trykkes i rundt 2,5 millioner eksemplarer per år, fordelt på Norge, Sverige og Finland. 

I 2017–2018 gjennomgikk selskapet en restrukturering med ny kapital gjennom Peter Gyllenhammar AB som gikk inn som ny eier. En ny restrukturering ble startet i juni 2019. 15. januar 2020 begjærte Teknikmagasinet Sweden seg konkurs. De norske butikkene skal foreløpig ikke være berørt av konkursen. Den 29. januar 2020 ble det kjent at det svenske selskapet Ambia Trading Group kjøper kjeden for 41 millioner svenske kroner og går inn som eiere 19. februar samme år. Kjøpet inkluderte aksjer i det norske datterselskapet.

Den 4. januar 2023 begjærte Teknikmagasinet Norway og Teknikmagasinet Sweden seg konkurs.

I 2024 fortsatte selskapet driften ved e-handel. I november 2025 ble selskapet kjøpt opp av Clas Ohlson.

## Referanser


## Eksterne lenker
*
Studentenes Fotoklubb

**Studentenes Fotoklubb**, forkortet **SFK**, er en norsk studentforening for fotointeresserte studenter i Oslo, spesielt ved Universitetet i Oslo (UiO). SFK ble stiftet i 1956 ved UiO. De holdt da for det meste på med mørkeromsarbeid i liten skala i kjelleren på Fysikkbygningen. Fra 1999 har foreningen holdt hus på Chateau Neuf, og vært en del av Det Norske Studentersamfund.

## Beskjeftigelser
Fra starten av var SFK opptatt av mørkerom. I dag driver klubben et av Oslos største mørkerom i kjelleren på Chateau Neuf. Her kan medlemmer fremkalle fotografier fra rull til papir.

Etter gjennomføringen av Storhus-prosjektet på Chateau Neuf i 1999, ble det flytting fra Blindern til Majorstuen. Her har klubben utvidet aktiviteten med dokumentasjonsfotografi på huset, samt arrangert månedlige foredrag med en rekke fotografer. Av gjester som har vært innom kan nevnes: 
* Herdis Maria Siegert 
* Per Heimly
* Dag Thorenfeldt
* Morten Krogvold
* Leif Preus

Med jevne mellomrom avholder også SFK konkurranser, som fotomaraton og andre konkurranser med et bestemt tema.

## Eksterne lenker
* Studentenes Fotoklubb
* Det Norske Studentersamfund
* Dokumentasjonsbilder på Flickr
Gent–Brugge-kanalen

**Gent–Brugge-kanalen**, (eller *Brugse Vaart*) er en kanal i Vest-Flandern i Belgia som renner fra Gent til Brugge. I nærheten av Gent er det en forbindelse med Gent ringkanal gjennom en sluse.

Kanalen er 46 kilometer lang.

Via Brugge ringkanal blir Gent–Brugge-kanalen forbundet med Brugge–Oostende-kanalen og samlet kalles disse to kanalene for *Gent–Brugge–Oostende-kanalen*.

## Bilder

Kanaal Gent-Brugge , Belgium, Ferraris Map, 1775.jpg|Kart over kanalen fra 1775
Canal_Steenbrugge-1.jpg|Kanalen ved Steenbrugge.


## Eksterne lenker
*
Brugge–Oostende-kanalen

**Brugge–Oostende-kanalen** er en kanal i Vest-Flandern i Belgia. Kanalen løper fra Brugge til Oostende hvor den renner ut i Nordsjøen. Gjennom Brugge ringkanal blir Brugge-Oostende kanal forbundet med Gent-Brugge kanal og Damse kanal. Den er dermed også forbundet med kanalen opp til Zeebrugge havn.

Mellom Oudenburg og Oostende møter kanalen Plassendale-Nieuwpoort-kanalen.

Kanalen er 20,9 kilometer lang ut til kystbassenget. Sammen med Gent–Brugge kanal er denne kanalen kjent som *Gent–Brugge–Oostende kanal*.

## Bilder

Brugge Oostendse Vaart R01.jpg|Husbåter langs elva ved Brugge
Kanaal Brugge-Oostende, Ferraris.jpg|Kart fra 1775
Nieuwege Oostendse vaart richting Oorstende.jpg|Brugge–Oostende-kanalen ved tettstedet Varsenare i Brugge kommune.
Plassendale.png|Kart hvor Plassendale-Nieuwpoort kanal møter Gent-Brugge kanal via sluse


## Eksterne lenker
*
Thorleif Hartung

**Thorleif Hartung** (født 1. juli 1907, død 6. juni 1982 i Oslo) var en norsk bandy- og fotballspiller. Han var fra Grünerløkka i Oslo og representerte Sportsklubben Strong.

I fotball spilte han én landskamp, som venstre half, mot Finland i 1933. På klubblaget spilte han senterhalf. Hartung var med på Strong-laget som ble kretsmestere i Oslo i 1929. Han spilte dessuten ni bylagskamper.

Hartung debuterte på det norske bandylandslaget i 1928 og spilte totalt fem landskamper. Han var i flere år blant Norges fremste offensive spillere. Han spilte også ishockey for Strong.

## Referanser




## Eksterne lenker
*
Damsekanalen

**Damsekanalen** (fransk: *Canal de Damme*, nederlandsk: *Damse Vaart* eller *Napoleonvaart*) er en kanal i den belgiske provinsen Vest-Flandern. Kanalen forbinder byen Brugge med Westerschelde ved byen Sluis i den nederlandske provinsen Zeeland.

Kanalen ble bygget på ordre fra Napoléon Bonaparte i 1810. Han ønsket å ha bruke kanaler som en effektiv transportmåte uten risiko for forstyrrende inngrep fra den britiske marinen. Etter seieren over Napoleon ble utløpet av kanalen flyttet fra Breskens til dagens utløp i Sluis. Etter ombygningen ble kanalen gjenåpnet for trafikk i 1856.

Damse kanal krysser Leopoldkanalen og Schipdonkkanalen som begge ble gravd ut på midten av 1800-tallet. Målet var å redusere innblanding fra nederlenderne som en følge av Belgias uavhengighet i 1830. På grunn av ulik høydeforskjell i de tre kanalene var det nødvendig å skape et system av sluser for å koble disse sammen. Kanalen var i aktiv bruk helt frem til 1940 da franske tropper ødela slusesystemet og derved satte en stopper for sjøtransport på kanalen. Etter andre verdenskrig ble kanalen gjenåpnet på nytt, men nå kun til fritidsbåter. En turistbåt kjører på kanalen mellom byene Damse og Brugge.

## Bilder

Damse Vaart.JPG|Damse kanal
Damse Vaart panorama 2.JPG|Et panoramafoto av Damse kanal med turistbåten 'De Lamme Goedzak' i forgrunnen
Damse Vaart panorama.JPG|Et panoramafoto av Damse kanal


## Referanser


## Eksterne lenker
*
Geodata (selskap)

**Geodata AS** er et norsk IT-selskap og leverandør av programvare og tjenester innenfor geografiske informasjonssystemer (GIS). Selskapet tilbyr tjenester og løsninger innenfor GIS og løsningene baserer seg hovedsakelig på ArcGIS-produkter fra det amerikanske selskapet ESRI.

Geodata ble etablert i desember 1988, og hadde allerede fra starten agentur i Norge for distribusjon av ESRIs programvare ArcGIS. Selskapet har ca 110 ansatte, med hovedkontor i Oslo og avdelingskontorer i Trondheim og Stavanger.

## Eksterne lenker
*
Fars krig

***Fars krig*** er en biografisk bok av journalist, forsker og forfatter Bjørn Westlie, utgitt på Aschehoug i 2008. Boken tar utgangspunkt i historien om Bjørn Westlies far, Petter Westlie, som var frontkjemper og nazist under annen verdenskrig.

Boken er en svært personlig beretning, der historiske begivenheter, Petter Westlies erindringer og Bjørn Westlies egen søken etter sannheten om hva som skjedde på den ukrainske fronten, utgjør hovedkomponentene. Disse elementene blir videreført i beretningen om det vanskelige forholdet mellom far og sønn, der de to hadde så vidt forskjellige politiske syn og historieforståelse at det førte til et langvarig brudd.
 
*Fars krig* ble tildelt Brageprisen 2008 i klassen sakprosa. I NRK-programmet *[[Faktasjekken]]* ble *Fars krig* kåret av medlemmer i Norsk faglitterær forfatter- og oversetterforening til sjette mest betydningsfulle norske sakprosabok utgitt etter 1945 i kategorien krigslitteratur

## Referanser
Leopoldkanalen

**Leopoldkanalen** (nederlandsk: *Leopoldkanaal* eller *Leopoldvaart*, fransk: *Canal Léopold*) er en kunstig kanal nord i de belgiske provinsene Øst- og Vest-Flandern. Kanalen er 46 kilometer lang og renner vestover fra Assenede til byen Heist-aan-Zee i kommunen Knokke-Heist ved Nordsjøen.

Kanalen renner stort sett rett sør for den nederlandske grensen.

Kanalen er mellom 1,2 og 2,3 meter dyp og ble ferdigstilt i 1847. Kanalen har fått sitt navn etter Belgias første konge, Leopold I.

## Referanser


## Eksterne lenker
*
Kalkering

**Kalkering** (også kalt **tracing**) er fellesnavn på metoder til å overføre (kopiere) tegninger av forskjellig slag fra et papirark til et annet, eventuelt til et lerret.

Det kan brukes kalkérpapir, blåpapir (som også kan være hvitt dersom overføringen skal til farget bakgrunn) eller det opprinnelige arket kan snues, og omrisset trekkes opp speilvendt, dersom det er gjennomskinnelig. Alternativt brukes en blyant eller grafittstift til å sverte baksiden. 

Når en deretter gjentar de ønskede strekene med papiret lagt rett vei oppå neste, og litt trykk på blyanten, blir det ønskede motivet overført til neste fase.

Metodene brukes av enkelte kunstnere, gjerne når arbeidet med en skisse har gitt for mange feile streker, da som ledd i utarbeidelsen av et ferdig arbeid, men også for å overføre motiver fra skisser og til et lerret som skal påføres et maleri.  

For arkitekter var kalkering en av metodene for å mangfoldiggjøre tegninger. EDB har endret mye av deres arbeidsmetodikk i så måte.
Schipdonkkanalen

**Schipdonkkanalen** (nederlandsk: *Schipdonkkanaal*, offisielt navn: *Afleidingskanaal van de Leie*) er en belgisk kanal som strekker seg fra Deinze i Øst-Flandern til Zeebrugge i Vest-Flandern. Totalt er kanalen 56 km lang. Kanalen har sitt utløp i Nordsjøen. 

Mellom Deinze og Gent-Brugge kan fartøy i CEMT-klassen bruke kanalen, men dette forutsetter at fartøyene ikke går dypere enn 2,5 meter. Mellom Gent-Brugge og Balgerhoeke er kanalen kun for skip og fartøyer i CEMT-klasse 1. Videre forbi Balgerhoeke er kanalen ikke lenger i drift.

  

## Broer
Det er en rekke broer som går over kanalen på strekningen Deinze-Gent-Brugge.

*Dosschebrug (Vaartbrug), Deinze
*Kromme Brug, Deinze
*Voetgangersbrug, Nevele
*Nevelebrug, Nevele
*Brug E40
*Landegembrug, Landegem
*Spoorbrug 
*Merendreebrug, Merendree
*Brug bij Petendonkstraat
*Sluis van Schipdonk
*Duivekeetbrug, Zomergem 
*Zomergembrug (Motjesbrug), Zomergem
*Daelmenbrug
*Stoktevijverbrug
*Oostwinkelbrug
*Veldekensbrug
*Raverschootbrug, Eeklo
*N9 brug
*Spoorbrug Balgeroeke
*Sas en brug van Balgeroeke
*Expresweg
*Celiekerkweg
*Rapenbrug
*Strobrug, Maldegem
*N49 brug
*Jacxenbrug
*Damweg
*Oude sluisdijk
*Sifon
*N374
*Dudzelebrug
*Spoorbrug, Dudzele
Polen under Paralympiske sommerleker 2004

**[[Polen]]** deltok med 113 deltakere i **[[Paralympiske sommerleker 2004]]** i Athen, Hellas. Troppen tok 54 medaljer og kom på 18.-plass på medaljestatistikken.

## Se også
* Polen ved de paralympiske leker

## Eksterne lenker
* Resultater fra paralympic.org
Brugge ringkanal

**Brugge ringkanal** er en kanal i byen Brugge i Vest-Flandern i Belgia som forbinder Gent-Brugge kanal og Brugge-Oostende kanal.

Ringkanalen er 4 kilometer lang og har også direkte forbindelse nordover til Zeebrugge havn. Nordøst har ringkanalen forbindelse med Damse kanal via en sluse.

## Eksterne lenker
*
Sporveien i Gent

**Sporveien i Gent** er en sporvei i Gent i Belgia. Siden 1991 har sporveien blitt drevet av De Lijn som har ansvaret for kollektivtransporten i Flandern.

Sporveisnettverket består av rundt 30 kilometer med metersporsbane fordelt på tre linjer.

## Historie
Gent fikk hestesporvei i 1875 som fra 1897 ble elektrifisert med batteridrevne trikker. Forsøket med batteridrevne trikker var ikke vellykket og fra 1903 ble det installert kjøreledninger og sporbredden ble redusert fra normalspor til meterspor.

I løpet av 1960-årene ble flere sporveislinjer lagt ned og det var planer om å etablere en premetro men trikken ble bevart. Fra 1990-årene har sporveien blitt modernisert, blant annet med nye laventretrikker og flere utvidelser av nettverket.

### Fremtidlige planer
Det er planlagt flere utvidelser til sporveien frem mot 2025. Den skal utvides fra dagens 30&nbsp;km til 80&nbsp;km med bane samt konvertering av trolleybussruter til sporvei.

## Linjer
Noen av linjene overlapper med andre linjer. Sporveien har fire linjer: 1, 4, 21 and 22. Siden linjene 21 og 22 overlapper mesteparten av veien er de ofte regnet som en enkelt linje (*lijn twee*/linje 2). Hver linje har en egen farge for å skille den fra andre linjer.

## Referanser


## Eksterne lenker
* De Lijn
* public-transport.net: Ghent
In Flanders Fields Museum

**In Flanders Fields Museum** er et museum i Ieper i Belgia. Museet er oppkalt etter diktet In Flanders Fields av John McCrae og har som formål å dokumentere og formidle første verdenskrig i Flandern. Utstillingene befinner seg i andre etasje av Lakenhal-bygningen i Ieper sentrum som ble totalskadet under første verdenskrig og senere rekonstruert.

## Eksterne lenker
*
Andreas Munch-selskapet

**Andreas Munch-selskapet,** stiftet i 2010, er en forening som dyrker en litterær, historisk og bibliofil interesse for Andreas Munchs forfatterskap, blant annet ved en årlig bokutgivelse. 

## Utgivelser
**Dikt i utvalg* (2011) 
**Jøden* (2012) 
**Norske Forlagsbind 1845-1865* (2012) 
**Den Eensomme. En Sjælehistorie* (2013) 

## Eksterne lenker
*
Sølvsberget

**Sølvsberget** er en markert topp i det ellers småkuperte terrenget mellom Gran og Tingelstad på Hadeland i Innlandet. Sølvsberget ligger ca. to kilometer vest for Granavollen og Søsterkirkene på Gran. Den karakteristiske profilen kommer av at det er et gammelt vulkanrør som en gang presset seg opp gjennom de sedimentære bergartene i området. Toppen ligger på 493 moh, og er en litt mindre parallell til Brandbukampen lenger nord.

Platået på toppen av Sølvsberget dekker ca. 15 dekar, og er avgrenset med store voller av jord og stein mot sør og vest. Sidene mot nord og øst er tildels stupbratte og vanskelig tilgjengelig. Dette er et godt eksempel på en stor og meget omfangsrik bygdeborg, antakelig fra jernalderen. Det er to opprinnelige innganger gjennom murene, en i sør og en fra vest. I tillegg er en moderne «inngang» laget av en skogsbilvei som kommer opp på topplatået fra sør. Her er det et meget instruktivt snitt gjennom muren som viser hvor bred og høy den egentlig er.

Det er anlagt en merket tursti fra parkeringsplass ved Sølvsbergveien rett vest for tunet på Lunde.

## Referanser
Nils Aas Kunstverksted

**Nils Aas Kunstverksted** er et lite museum og kunstverksted på Straumen i Inderøy kommune i Nord-Trøndelag. Museet ble åpnet 3. september 1996 av daværende kulturminister Åse Kleveland. Museet er oppkalt etter billedhoggeren Nils Aas (1933–2004) som vokste opp på Straumen.

### Museet
Det er en fast samling med Nils Aas sine verker som er i museet til enhver tid. Det er også forskjellige kunstnere som bytter på å ha ustillinger i museet. Dette var et ønske Nils Aas hadde, om et museum skulle åpnes i hans navn. Museet er en del av det konsoliderte museet Stiklestad Nasjonale Kultursenter. Det har vært medlem av Den Gyldne Omvei siden starten i 1997. Daglig leder er  kunstner og kurator Inger Marie Lillesand. Daglig leder 2009-2013 var Henning Lystad.

Lokalene består av en museumsdel på fondveggen, et galleri for vekslende utstillinger, et verkstedsrom for kurs i tegning, maling og skulptur, og en kunstbutikk. 

### Vedkubbe-bauta
I anledning åpningen av museet bygde Nils Aas en bauta av vedkubber av selje, bjørk og or. Verket er ment som en hyllest til fiskere og andre håndverkere på Straumen. Denne bautaen står ennå den dag i dag, plassert sentralt i hovedetasjen på Nils Aas Kunstverksted.  Om man leter lenge kan man også finne et hjerte som er skåret inn i en kubbe i bautaen. Et lignende verk ble oppført ved Galleri F15 i 1985 med tittelen «Mile».

### Kunstverksted
Ulike former for arbeid inne på verkstedet inngår i alle formidlingstilbudene som tilbys gjennom Den kulturelle skolesekken. Verkstedet benyttes også av den kommunale kulturskolen og andre grupper som ønsker et tilbud inne på verkstedet. Ellers er verkstedet tilgjengelig for barn og unge som besøker museet sammen med foresatte. I 2009 fikk over 1600 barn og unge undervisning på kunstverkstedet.

## Eksterne lenker
*
Gent ringkanal

**Gent ringkanal** er en 21,6 kilometer lang kanal som går halvveis rundt den belgiske byen Gent. Ringkanalen forbinder blant annet elven Schelde med Gent-Brugge kanalen og Gent-Terneuzenkanalen via sluser. I tillegg til å knytte sammen de ulike kanalene og elven Schelde, er ringkanalen med på å forhindre risikoen for flom i byen.

Byggingen av ringkanalen startet i 1950 og ble offisielt åpnet den 18. november 1969.

Motorveien R4 rundt Gent følger ringkanalen.


Fil:Ringvaartscheldemelle 5-08-2008 14-58-45.JPG|Ringkanalen mot venstre, elven Schelde mot høyre


## Eksterne lenker
* Vaarkaart van Gent
Bajazz Bigband

**Bajazz Bigband** er et amatørstorband i Oslo. Bandet ble etablert i 1977 og har full storbandbesetning med 17 faste medlemmer. Besetningen består av fem saksofoner (alt (2), tenor (2) og baryton), fire trompeter, fire tromboner og komp (gitar, bass, piano og trommesett). 

Storbandet spiller mye til dans, men holder også jevnlig konserter, og har samarbeidet med artister og komponistene Erik Eilertsen, Håvard Fossum, Julie Dahle Aagård og Øyvind Brække. Bandet har deltatt på festivaler som Balejazz, Sandvika Storbandfestival og Storbandfestivalen i Halden.

Bandet innstuderte våren 2013 «The land inBetween», et afrikansk/nordisk konsept, skrevet og instruert av Shannon Mowday med konsert på Musikkflekken i Sandvika 3. mai 2013.

Høsten 2013 samarbeidet bandet med Staffan William-Olsson om en konsert etter jul. Fra høsten 2021 ledes bandet av Marius Tobias Hoven.

## Kilder
*
Hans Chr. Østvold

**Hans Christian Ingemann Østvold** (1919–1993) var en norsk skolemann og arbeiderpartipolitiker. Han var fra 1971 til 1972 statssekretær i Kirke- og undervisningsdepartementet.

Østvold arbeidet på kontor, reiste til sjøs, var bankansatt og lærer, før han i 1947 ble cand.philol. Samme år ble han skolebestyrer ved Telemark landsgymnas. I 1954 ble han rektor ved Leknes statsrealskole, før han i 1958 dro til Oslo for å bli inspektør ved Forsøksrådet for skoleverket. I 1962 ble han skoledirektør i Telemark. Fra 1970 til 1971 var han skolerådgiver i Tanzania.

Østvold var politisk aktiv i Arbeiderpartiet. Han ble 19. april 1971 utnevnt til statssekretær for statsråd Bjartmar Gjerde i Trygve Brattelis første regjering. Fra 1976 til 1983 satt han i fylkestinget i Telemark. Han var også bystyrerepresentant i Skien. Fra 1982 til 1985 var han styreformann i Riksteatret. 

## Referanser


## Eksterne lenker
*
Helene Kobbe

**Helene Kobbe** (født *Støren* 17. november 1915, død 26. mars 1988) var en norsk arkitekt. Hun var byplansjef i Oslo fra 1973 til 1980.

Kobbe ble ferdig utdannet arkitekt ved Norges tekniske høgskole i Trondheim i 1939. Da andre verdenskrig startet ble hun ansatt i Forsvarsdepartementets opplysningskontor som kryptograf. Hun arbeidet etter dette i Brente steders regulering.. Hun begynte så i reguleringsvesenet i Aker kommune og fikk etter kommunesammenslåingen med Oslo oppgaver knyttet til regulering og byplanlegging i forbindelse med hovedstadens vekst. Kobbe ledet generalplanavdelingen i Oslo fra i ti år fram til 1973, da hun ble byplansjef.

Kobbe var president i Norske arkitekters landsforbund og formann i Oslo Arkitektforening.

## Referanser
Dosschebrug

**Dosschebrug** er ei bru som krysser Schipdonkkanalen ved Deinze. Brua ligger ved motorveien N35 som forbinder byene Zingem og Tielt.

Brua ble bygd i 1973, den er 148,88 meter lang og 33,4 meter bred. Brua er satt opp i betong.
Kromme Brug

**Kromme Brug** er en bro som krysser Schipdonkkanalen ved Deinze. 

Broen ble bygd i 1977, den er 121 meter lang og 14 meter bred. Broen er satt opp i betong.
Gorm Bækkelund

**Gorm Bækkelund** (født 27. mai 1924 i Oslo, død 2. mai 2014 samme sted) var en norsk organisasjonsmann. Han var administrerende direktør i TONO og er kjent for sitt arbeid med opphavsrett og opphavsrettshaveres rettigheter.

Bækkelund begynte i 1941 i TONO, der han arbeidet til 1989. Fra 1977 var han organisasjonens administrative leder. Internasjonal har han vært aktiv i Nordisk Copyright Bureau, Internationale Gesellschaft für Urheberrecht (INTERGU) og Confédération Internationale des Sociétés d'Auteurs et Compositeurs (CISAC).

Bækkelund ble utnevnt til æresmedlem i Norsk Komponistforening i 1990.

## Referanser
Mette Sveram

**Mette Sveram** (1934–2023) var en norsk fysioterapeut.

Sveram ble ferdig utdannet fysioterapeut i 1953. Hun arbeidet ved Sunnaas sykehus, der hun var sjeffysioterapeut. Fra 1974 var hun rektor ved Fysioterapihøyskolen i Oslo, før hun ble ansatt ved Diakonhjemmets sykehus i 1990 som avdelingssjef og sjeffysioterapeut. Under Sverams tid ble Fysioterapihøyskolen flyttet fra Sophies Minde til Bislett, hvor den dernest ble en del av Høgskolen i Oslo. Hun pensjonerte seg i 2001. Sveram har vært leder i Norsk Fysioterapeutforbund, der hun også var æresmedlem.

## Utgivelser
* Tove Hegna og Mette Sveram (red.): *Psychological and psychosomatic problems*, (International perspectives in physical therapy, nr. 5), Edinburgh: Churchill Livingstone, 1990. ISBN 0-443-03347-1
* Kari Bø med Svein Oseid og Mette Sveram: *Kroppsholdning i historisk perspektiv*, Oslo: Universitetsforlaget, 1982. ISBN 82-00-28804-8

## Referanser
Dudzelebrug

**Dudzelebrug** er en bro med to løp som krysser Schipdonkkanalen og Leopoldkanalen i Dudzele, en bydel i den belgiske kommunen Brugge. Den ble bygd i 1953, er 30,7 meter lang og 15,32 meter bred. 

## Referanser


## Eksterne lenker
*
Vasilij Aleksejev (vektløfter)

**Vasilij Aleksejev** (født 7. januar 1942 i Pokrovo-Shishkino, Rjazan oblast (i daværende Sovjetunionen), død 25. november 2011 i München, Tyskland) var en sovjetisk vektløfter som tok to olympiske gull og satte 80 verdensrekorder.

Aleksejev som først arbeidet som gruveingeniør begynte å trene vektløfting som attenåring. Gjennombruddet kom i 1970 da han satte sin første verdensrekord i supertungvekt (+110 kg) med 595 kg totalt. Kort deretter ble han den første i verden som løftet 600 kg totalt. Dette var før grenen press forsvant innen den olympiske vektløftingen. Under Sommer-OL 1972 i München tok Aleksejev sitt første OL-gull. Aleksejev, som ofte ble kalt "*verdens sterkeste mann*" dominere helt sin vektklasse på 1970-tallet. Han tok to OL-gull, åtte VM-gull og satte 80 verdensrekorder. Ett av de mest minneverdige øyeblikkene var da han tok sitt andre OL-gull i Montréal 1976. I sitt andre støt klarte han 255 kg og tok da tilbake verdensrekorden fra sølvmedaljevinneren Gerd Bonk, DDR.

Aleksejevs siste konkurranse ble Sommer-OL 1980 i Moskva. Eter et langt konkurranseopphold på grunn av skader, misset han alle tre forsøkene på inngangsvekten 185 kg i rykk. Aleksejev ble resultatløs og det usannsynlige hente at publikum buet på en nasjonalhelt. De beste resultatene han oppnådde i sin karriere var:
* Rykk: 190 kg
* Støt: 256 kg (verdensrekord)
* Totalt (rykk og støt) 445 kg (verdensrekord)
Offisielle grener til og med 1972:
* Press 236,5 kg (den sist noterte verdensrekorden)
* Totalt (Press, rykk og støt) 645 kg (den sist noterte verdensrekorden)

1981 miste Aleksejev sine siste verdensrekord til Vladimir Martjuk (støt 257,5 kg) og Anatolij Pisarenko (totalt 447,5 kg).

Vasilij Aleksejev var trener for det russiske landslaget i vektløfting mellom 1990 og 1992. Han ble belønnet med de fleste utmerkelsene innen sovjetisk og russisk idrett. Aleksejev døde den 25. november 2011 på en klinikk i Tyskland, der han ble behandlet for alvorlige hjerteproblem.
 
## Referanser


## Kilder
* Nekrolog - Reuters 
* *Legenderna*, Bra Böcker 1976
* Tidskriften *Nya Kraftsport*, CeWeförlaget

## Eksterne lenker
* 
* 
*
Angie Zelter

**Angie Zelter** (født 5. juni 1951) er en britisk aktivist hovedsakelig kjent som grunnlegger av en rekke internasjonale kampanjegrupper, blant annet Trident Ploughshares (en gruppe fredsaktivister som arbeider for å avvikle Storbritannias kjernefysiske våpensystemer) og International Woman's Peace Service. Zelter er kjent for å fremme ikkevold i sine kampanjer og direkte aksjoner, og hun har blitt arrestert over hundre ganger i blant annet Belgia, Canada, England, Malaysia, Norge, Polen og Skottland, og sonet 16 ganger i fengsel. Zelter hevder å være en «global borger».

På 1980-tallet grunnla Zelter kampanjen *Snowball Campaign* som oppmuntret flere tusen mennesker til å rive ned gjerdene rundt amerikanske militærbaser i Storbritannia. I 1996 var hun en del av en gruppe som avvæpnet en BAE Hawk, et britisk-produsert jagerfly, noe som førte til skader for 1,5 millioner pund og forhindret at flyet kunne bli eksportert til Indonesia hvor det ville ha blitt benyttet for å angripe Øst-Timor. Hun ble frikjent for denne handlingen, noe som førte til at saken om våpenkontroll ble omtalt og diskutert i massemedia.

I mars 2012 ble Zelter arrestert av sørkoreansk politi for å ha forstyrret byggingen av den kontroversielle marinebasen Jeju-do.

## Se også
* Trident Ploughshares

## Referanser


## Eksterne lenker
* Trident Ploughshares
* Artikkel om Trident Ploughshares på Alternative nobelprisens nettsted
* Frukost med Angie kronikk av Sven Lindqvist
Michael Hepburn

**Michael David Hepburn** (født 17. august 1991 i Brisbane) er en australsk tidligere profesjonell landeveissyklist og banesyklist. Han syklet for UCI WorldTourlaget Orica-GreenEDGE. Han har flere større meritter fra banesyklingen og har blitt verdensmester og olympisk medaljevinner.

Han la opp etter 2025-sesongen.

## Meritter

;2009
: U19, Individuell forfølgelse VM (WR)
:Australsk U19-mester, individuell forfølgelse
:Australsk U19-mester, omnium 
:Australsk U19-mester, lagforfølgelse
:Lagforfølgelse, ungdommens olympiske festival
:11. og 12. etappe, Tour of the Murray River
: Lagforfølgelse, Junior-VM U19 
:2.-plass, U19 Australsk tempomesterskap
;2010
:Individuell forfølgelse, Oseania mesterskapet
:Lagforfølgelse, Oseania mesterskapet
:Lagforfølgelse, Commonwealth Games 
:1. etappe, U23 International Thüringen-Rundfahrt
: VM i banesykling, lagforfølgelse
:Australsk U23 landeveismester
:Australske banemesterskap, Omnium
:3.-plass, Rogaland Grand Prix 
;2011
:Prologen Tour de l'Avenir 
:2. etappe, Thüringen-Rundfahrt 
:2. etappe, Tour of Norway
: Lagforfølgelse, VM i banesykling
:3.-plass, U23 Tempo VM i landeveissykling 
;2012
: VM i banesykling, individuell forfølgelse
: Lagforfølgelse menn OL i London
;2013
: VM i banesykling, individuell forfølgelse
: VM i banesykling, lagforfølgelse
;2014
: Australsk mester i temporitt
:3. etappe (ITT), Tour of Qatar
;2016
: Lagforfølgelse menn OL i Rio

## Referanser


## Eksterne lenker
* 
*
Nesland

**Nesland** kan vise til:

*Nesland, nedlagt fiskevær i Flakstad kommune i Nordland
*Nesland, grend i Vinje kommune i Telemark
*Etternavnet Nesland
Tang Zhongming

**Tang Zhongming** (forenklet kinesisk: 汤仲明, pinyin: Tāng *Zhòngmíng*, født 1897 i fylket Mengzhou i provinsen Henan i Kina, død 1980) var en kinesisk ingeniør og oppfinner. I 1931 utviklet han en forbrenningsmotor som ble fyrt opp med trekull og monterte den i en bil.

## Eksterne lenker
* 在开封研制成功的木炭汽车
Nesland (Flakstad)

**Nesland**, egentlig **Auster Nesland** og **Vester Nesland**, er to gårdsbruk og et tidligere fiskevær i Flakstad kommune i Nordland i Norge. Stedet ligger på sørsiden av Flakstadøya, mellom Skjelfjorden og Nusfjord. Det er veiforbindelse fra Nesland til Ytre Skjelfjord og videre til europavei 10 på kommunal vei (5,9 kilometer, vinterstengt) og fylkesvei 803 (4 kilometer). Mellom Nesland og Nusfjord går en merket sti (gangtid ca. to timer).

Fra 1858 utviklet Auster Nesland seg til et fiskevær, med relativt stor aktivitet i siste halv del av 1800-tallet fram til ca 1920-tallet. Stedet lå nært fiskefeltene i Vestfjorden, men det hadde ikke havn som egnet seg for motoriserte båter, og mistet dermed sin betydning da motorbåtene overtok. Det gikk nøyaktig hundre år fra Ole-Iver Johansen kom til Nesland og til det var slutt i 1958. Nedgangstidene kom for alvor i ca 1920 og i 1958 ble Auster Nesland nedlagt som fiskevær. På slutten av 1980-tallet (1988?) ble stedet fraflyttet og veien til Nesland ble vinterstengt.

Det var poståpneri på Auster Nesland med åpningstid i fiskesesongen januar-april fra 1. januar 1901 til 30. april 1922, og deretter brevhus i fiskesesongen fram til 1. november 1965. Nesland har den eneste gjenværende originale  vannmølla i Lofoten. Øst for Auster Nesland ligger flere jettegryter.

Nesland fikk strøm i 1903 og vei i 1958.

Ekstremværet Berit i november 2011 gjorde stor skade på de gamle bygningene på Auster Nesland. Også den kommunale veien mellom Nesland og Ytre Skjelfjord ble skadet av uværet.

I 2016 ble begge steinvorrene vernet av Riksantikvaren som en av de havnene som har vært viktige og sentrale for fiskerihistorie og sjøfartshistorie.

## Referanser
Det røde tårn

**Det røde tårn** (tyrkisk: Kızıl Kule) er et historisk åttekantet tårn i den tyrkiske byen Alanya. Tårnet blir sett på som et symbol for byen og er avbildet på byens flagg.
Tårnet ble bygget i 1226 etter at Sultan Alaaddin Keykubat hadde inntatt Alanya etter 5 års kamp. Tårnet, som ligger nær sjøen, ble bygget først og fremst for å forsvare byens skipsverft. Rundt på toppen av tårnet er det skyteskår, der soldatene kunne forsvare tårnet mot angrep uten at de selv utsatte seg for noen risiko. Hvis motstanderens soldater kom for nær, ble det helt kokende vann over dem fra skyteskårene.

Det røde tårn er i dag blant Alanyas mest besøkte severdigheter. I første etasje er det ofte utstillinger med tepper, arbeidsredskaper og våpen spesielt fra de seldsjukiske og osmanske perioder.

## Galleri

Fil:Alanya06-bazylek.jpg
Fil:Roter Turm193-wm archiv.jpg
Fil:Kizil-kule-40-3-5v-cilind.jpg
Fil:Close-up of Kizil kule as seen from Castle Hill, Alanya, Turkey.JPG
Fil:Det Røde Tårn.JPG|


## Referanser


## Kilder
* /sunsearch.info om Det røde tårn

## Eksterne lenker
* 
* Red Tower 360 Tour
Norges Vektløfterforbund

**Norges Vektløfterforbund** (**NVF**) (stiftet 7. april 1946) er et norsk særidrettsforbund for vektløfting, tilsluttet Norges idrettsforbund og olympiske og paralympiske komité og Det internasjonale vektløfterforbundet.

NVFs formål er å fremme vektløfting i Norge, bidra til samarbeid mellom lagene, og representere idretten internasjonalt. Forbundet skal fremme generell vekttrening ved at medlemsklubbene fremstår som en naturlig samarbeidspartner for andre idretter. Forbundet arbeider dessuten for å hindre bruk av dopingmidler både i Norge og internasjonalt.

Forbundet har sitt kontor i Trondheim. Fra 2019 er Stian Grimseth president og Børge Aadland visepresident i forbundet.

## Referanser




## Eksterne lenker
*
Eyvind Dalseth

**Eyvind Dalseth** (født 1941) er en norsk filosof.

Dalseth var elev ved Trondheim katedralskole og klassekamerat med Gudmund Hernes. Han studerte filosofi ved universitetet i Bergen og kom med i kretsen rundt Jakob Meløe («jakobinerne»). I 1965 ble han *[[mag. art.]]* med en avhandling om Ludwig Wittgenstein. Han ble senere universitetslektor ved universitetet i Trondheim.

Dalseth utga en norsk utgave av Konrad Marc-Wogaus *Filosofisk leksikon*, og skrev en bok om den norske positivismestriden på 1960-tallet (*Sosiologi og filosofi*, 1972). I 1974 skrev han sammen med Knut Erik Tranøy en utredning om vitenskapsteoriens stilling i Norge.

## Referanser


## Bibliografi
* *Sosiologi og filosofi* (1972)

## Eksterne lenker
Jurij Vlasov

**Jurij Petrovitsj Vlasov** (russisk: Юрий Петрович Власов; født 5. desember 1935 i Makijivka i Den ukrainske sosialistiske sovjetrepublikk) var en sovjetisk vektløfter, forfatter og politiker.

## Vekløfterkarriere
* Olympisk mester (1960);
* Sølvmedaljevinner under OL (1964);
* Fire ganger verdensmester (1959, 1961–1963);
* Sølvmedalje vinner under senior verdensmesterskap (1964);
* Seks ganger senior europamester i rekkefølge (1959–1964);
* Satte 34 verdensrekorder i løpet av karrieren.

## Referanser


## Eksterne lenker
* 

* Yury Vlasov – Hall of Fame at Weightlifting Exchange
* Biography (russisk)
* Yury Vlasov ''The Fairness of the Strength'' – the book of memoirs  (russisk)
* Vlasov's biografi og fotografier (russisk)
KulturIT

**KulturIT** er et selskap som er etablert av Norsk Folkemuseum og Maihaugen i samråd med ABM-utvikling. Selskapet utvikler, drifter og vedlikeholder felles it-systemer for forvaltning, formidling, utvikling av samlinger ved museer og andre kulturinstitusjoner og for tilrettelegging av samlingene for forskning.

KulturIT bidrar med kompetanse til museer og andre kulturinstitusjoner for å samordne og utvikle digital forvaltning og formidling av materiell og immateriell kulturarv og står for utvikling av katalogprogrammet Primus og felleskatalogen DigitaltMuseum.

KulturIT har hovedkontor på Lillehammer. Lewi Nordby er direktør.

## Referanser


## Eksterne lenker
* 
* DigitaltMuseum